Author: PDF
Last saved by: Admin

CATEGORY : BEAUTY

URL : LIPSTICK

ಹೊಸ ವರ್ಷಕ್ಕಾಗಿ ಹೊಸ ಲಿಪ್​ ಸ್ಟಿಕ್​ ಲುಕ್ಸ್
ಉನ್ನತ ಸೌಂದರ್ಯಕ್ಕಾಗಿ ತುಟಿಗೆ ಲಿಪ್​ ಸ್ಟಿಕ್​ ಹಚ್ಚುವುದರಲ್ಲಿ ತನ್ನದೇ ಆದ ಮಹತ್ವವಿದೆ. ಇದರ ಕುರಿತಾಗಿ ಹೊಸ ವರ್ಷಾಚರಣೆಯ ಸಂದರ್ಭದಲ್ಲಿ ಕಂಡುಬಂದಿರುವ ಸುಧಾರಣೆಗಳೇನು.....?
ತುಟಿಗಳ ರಂಗು ಹೆಚ್ಚಿಸುವಲ್ಲಿ, ಅದಕ್ಕೊಂದು ಹೊಸ ಕಳೆ ಕೊಡುವಲ್ಲಿ ಲಿಪ್​ ಸ್ಟಿಕ್​ ಗೆ ಮಹತ್ವದ ಸ್ಥಾನವಿದೆ. ಆಧುನಿಕ ಹೆಂಗಸರ ಹ್ಯಾಂಡ್​ ಬ್ಯಾಗಿನಲ್ಲಿ ಬೇರಾ ಕಾಸ್ಮೆಟಿಕ್ಸ್ ಇದೆಯೋ ಇಲ್ಲವೋ, ಲಿಪ್​ ಸ್ಟಿಕ್​ ಅತ್ಯಗತ್ಯವಾಗಿ ಇದ್ದೇ ಇರುತ್ತದೆ. ಲಿಪ್​ ಸ್ಟಿಕ್ ಬಣ್ಣದಿಂದ ಹಿಡಿದು ಅದರ ವೆರೈಟಿಗಳವರೆಗೆ ಆಧುನಿಕ ತರುಣಿಯರು ಯಾವುದೇ ಕಾಂಪ್ರಮೈಸ್​ ಗೂ ಸಿದ್ಧರಿರುವುದಿಲ್ಲ.
ಇಂದು ಮಾರುಕಟ್ಟೆಯಲ್ಲಿ ಎಣಿಸಲಾರದಷ್ಟು ಬಗೆಯ, ಬಣ್ಣಗಳ ಲಿಪ್​ ಸ್ಟಿಕ್​ ಬ್ರಾಂಡ್ಸ್ ಬಂದಿವೆ. ಹೀಗಾಗಿ ಇವುಗಳಲ್ಲಿ ಆರಿಸಿಕೊಳ್ಳುವುದು ತುಸು ಕಷ್ಟವೇ ಸರಿ. ಹೀಗಾಗಿ ಲಿಪ್​ ಸ್ಟಿಕ್​ ಕುರಿತ ಎಲ್ಲಾ ಮಾಹಿತಿ ತಿಳಿದಿರುವುದು ಅಗತ್ಯ.
ಮ್ಯಾಟ್​ ಲಿಪ್​ ಸ್ಟಿಕ್​ : ತುಟಿಗಳಿಗೆ ಡ್ರೈ ಲುಕ್ಸ್ ಜೊತೆ ಲಾಂಗ್​ ಸ್ಟೇಗಾಗಿ ಮ್ಯಾಟ್​ ಲಿಪ್​ ಸ್ಟಿಕ್​ ಉತ್ತಮ ಎನಿಸುತ್ತದೆ. ಆದರೆ ತುಟಿಗಳು ಒಡೆದಿರುವಾಗ ಇದನ್ನು ಬಳಸಬೇಡಿ. ಇದನ್ನು ಬಳಸುವುದರ ದೊಡ್ಡ ಲಾಭ ಎಂದರೆ, ಇದರ ಸುದೀರ್ಘ ಬಾಳಿಕೆ.  ಹೀಗಾಗಿ ದಿನವಿಡೀ ಹೊರಗಿನ ಓಡಾಟ ಇರುವಾಗ ಇದನ್ನು ಬಳಸಿರಿ.
ಕ್ರೀಂ ಲಿಪ್​ ಸ್ಟಿಕ್​ : ಇದರ ಲುಕ್​ ಸಹ ಮ್ಯಾಟ್​ ನಂತೆಯೇ ಇರುತ್ತದೆ. ಇದನ್ನು ಹಚ್ಚಿಕೊಂಡ ನಂತರ ತುಟಿ ಡ್ರೈ ಎನಿಸುವುದಿಲ್ಲ. ಮ್ಯಾಟ್​ ಗಿಂತ ಇದರಲ್ಲಿ ಹೆಚ್ಚಿನ ಅಂಶ ಮಾಯಿಶ್ಚರೈಸರ್​ ಇರುವುದೇ ಇದರ ರಹಸ್ಯ. ಇದು ಹರಡಿಕೊಳ್ಳುವ ಸಾಧ್ಯತೆ ಹೆಚ್ಚು. ಹೀಗಾಗಿ ಯಾವ ಸಮಾರಂಭದಲ್ಲಿ ಊಟ ತಿಂಡಿ ರಗಳೆ ಅತಿ ಕನಿಷ್ಠವೋ ಅಂಥ ಕಡೆ ಇದನ್ನು ಬಳಸಿರಿ. ಬಳಸುವ ಮೊದಲು ಇದಕ್ಕಾಗಿ ಅಗತ್ಯವಾಗಿ ಔಟ್​ ಲೈನ್​ ಮಾಡಿಕೊಳ್ಳಿ.
ಲಿಪ್​ ಗ್ಲಾಸ್​ : ತುಟಿಗಳಿಗೆ ಹೆಚ್ಚು ಶೈನ್​ ಹಾಗೂ ಹೊಳಪು ನೀಡಲು, ಲಿಪ್​ ಗ್ಲಾಸ್​ ಬಳಸಲಾಗುತ್ತದೆ. ಲಿಪ್​ ಸ್ಟಿಕ್​ ತೀಡಿದ ನಂತರ ಇದನ್ನು ಬಳಸುವುದರಿಂದ, ಅದರ ಕಲರ್​ ಹೆಚ್ಚಿನ ಹೊಳಪು ಪಡೆಯುತ್ತದೆ.
ಲಿಪ್​ ಟಿಂಟ್​ : ಲಿಪ್​ ಸ್ಟಿಕ್​ ತೀಡುವ ಮೂಡಿಲ್ಲ ಆದರೆ ಲಿಪ್​ ಸ್ಟಿಕ್​ ಹಚ್ಚಿದಂತೆಯೇ ಲುಕ್​ ಇರಬೇಕು ಎನಿಸಿದರೆ, ಲಿಪ್​ ಟಿಂಟ್ ಉತ್ತಮ ಆಯ್ಕೆ. ಇದು ಇತ್ತೀಚೆಗೆ ಬಹಳ ಟ್ರೆಂಡಿ ಎನಿಸಿದೆ, ನಿಮ್ಮ ತುಟಿಗಳಿಗೆ ನ್ಯಾಚುರಲ್ ಲುಕ್​ ನೀಡುತ್ತದೆ.
ಲಿಕ್ವಿಡ್​ ಲಿಪ್​ ಸ್ಟಿಕ್​ : ಇದೂ ಸಹ ದೀರ್ಘ ಬಾಳಿಕೆ ಬರುತ್ತದೆ. ಇದರಿಂದಲೂ ತುಟಿಗೆ ಮ್ಯಾಟ್​ ಫಿನಿಶ್​ ನೀಡಬಹುದು. ದಿನವಿಡೀ ಇದು ಲಾಂಗ್​ ಸ್ಟೇಗೆ ಪೂರಕ.
ಶೀರ್​ ಲಿಪ್​ ಸ್ಟಿಕ್​ : ನ್ಯಾಚುರಲ್ ಲುಕ್​ ಪಡೆಯಲು ಬಯಸಿದರೆ ಇದು ಬೆಟರ್​ ಆಯ್ಕೆ. ಇಂಥ ಲಿಪ್​ ಸ್ಟಿಕ್​ ತೀಡುವ ಮೊದಲು, ತುಟಿಗಳಿಗೆ ಕನ್ಸೀಲರ್​ ಬೇಸ್​ ಹಚ್ಚುವುದು ಲೇಸು. ಆಗ ಮಾತ್ರ ಈ ಶೀರ್​ ಲಿಪ್​ ಸ್ಟಿಕ್​ ಸೂಕ್ತವಾಗಿ ಸೂಟ್​ ಆಗುತ್ತದೆ.
ಲಿಪ್​ ಕ್ರೆಯಾನ್​ : ಕ್ರೆಯಾನ್​ ಲಿಪ್​ ಸ್ಟಿಕ್​ ಸೈಜ್​ ತುಸು ದೊಡ್ಡದಾಗಿರುತ್ತದೆ. ಬಾಮ್ ತರಹ ಇದನ್ನು ತುಟಿಗಳಿಗೆ ತೀಡಿಕೊಳ್ಳಬಹುದು. ಒಡೆದ ತುಟಿಗಳಿಗೆ ಇದು ವರದಾನ.
ಟಿಂಟೆಡ್​ ಲಿಪ್​ ಬಾಮ್ : ಟಿಂಟ್​ ಲಿಪ್​ ಸ್ಟಿಕ್​ ತರಹ ಟಿಂಟೆಡ್​ ಲಿಪ್​ ಬಾಮ್ ಹೆಚ್ಚು ಚಾಲ್ತಿಯಲ್ಲಿದೆ. ಇದರಿಂದ ತುಟಿ ಕಂಫರ್ಟ್ ಹೊಂದುತ್ತದೆ. ಇದನ್ನು ಆಫೀಸ್​, ಕಾಲೇಜ್​ ಎಲ್ಲಾ ಕಡೆ ಬಳಸಬಹುದು.
ಲಿಪ್​ ಸ್ಟಿಕ್​ ನ್ನು ಲಾಂಗ್​ ಲಾಸ್ಟಿಂಗ್​ ಮಾಡುವುದು ಹೇಗೆ? : ಬೆಳಗ್ಗೆ ಹೊರಟು ದಿನವಿಡೀ ಹೊರಗೇ ಇರಬೇಕಾದಾಗ ಮ್ಯಾಟ್​ ಲಿಪ್​ ಸ್ಟಿಕ್​ ಬಳಸಿರಿ. ಇದು ಲಾಂಗ್​ ಸ್ಟೇ ನೀಡುವುದಲ್ಲದೆ, ಬೇಗ ಕೆಡುವುದೂ ಇಲ್ಲ. ಕ್ರೀಂ ಲಿಪ್​ ಸ್ಟಿಕ್​ ತೀಡಿದ ನಂತರ, ಟ್ರಾನ್ಸ್ ಲೂಸೆಂಟ್​ ಪೌಡರ್​ ಖಂಡಿತಾ ಬಳಸಿಕೊಳ್ಳಿ. ಇದರಿಂದ ಲಿಪ್​ ಸ್ಟಿಕ್​ ಬೇಗ ಸೆಟ್​ ಆಗಿ, ಲಾಂಗ್​ ಸ್ಟೇ ಬರುತ್ತದೆ. ಲಿಪ್​ ಸ್ಟಿಕ್​ ತೀಡಿ ಯಾವುದಾದರೂ ಪಾರ್ಟಿಗೆ ಹೊರಟಿದ್ದರೆ, ಆಯ್ಲಿ ಫುಡ್​ ಸೇವಿಸಬೇಡಿ. ಇಲ್ಲದಿದ್ದರೆ ಲಿಪ್​ ಸ್ಟಿಕ್​ ಲಾಂಗ್​ ಸ್ಟೇ ಬಾರದು.
ಲಿಪ್​ ಸ್ಟಿಕ್​ ತೀಡುವಾಗ ವಹಿಸಬೇಕಾದ ಎಚ್ಚರವೆದರೆ, ಅದು ಎಂದಿಗೂ ಹಲ್ಲಿಗೆ ತಾಕಬಾರದು. ಹಾಗಾದಾಗ ಎಲ್ಲರ ಮುಂದೆ ಎಡವಟ್ಟಾದೀತು. ಲಿಪ್​ ಸ್ಟಿಕ್​ ಹಚ್ಚಿಕೊಂಡ ನಂತರ ಟಿಶ್ಯು ಪೇಪರ್​ ನಿಂದ ತುಟಿಗಳನ್ನು ಒಮ್ಮೆ ಲೇಸಾಗಿ ಒತ್ತಿಕೊಳ್ಳುವುದು ಮೇಲು. ಲಿಪ್​ ಸ್ಟಿಕ್​ ತೀಡಿಕೊಳ್ಳುವ ಎಷ್ಟೋ ಹೆಂಗಸರಿಗೆ, ಅದರಿಂದ ತುಟಿ ತುಸು ಕಪ್ಪಾಗುತ್ತದೆ ಎಂಬ ದೂರಿದೆ. ಇದರಿಂದ ಪಾರಾಗಲು, ಲಿಪ್​ ಸ್ಟಿಕ್​ ತೀಡುವ ಮೊದಲು, ಲಿಪ್​ ಕನ್ಸೀಲರ್​ ಹಚ್ಚಬೇಕು. ಇದರಿಂದ ಕಲರ್​ ಕಾಂತಿ ಹೆಚ್ಚುತ್ತದೆ. ಲಿಪ್​ ಸ್ಟಿಕ್ ಜೊತೆ ಲಿಪ್​ ಲೈನರ್​ ಸಹ ಬಳಸುತ್ತೀರಾದರೆ, ಇದರಿಂದ ಲಿಪ್​ ಸ್ಟಿಕ್​ ಲಾಂಗ್​ ಸ್ಟೇ ಆಗುತ್ತದೆ. ಇದರಿಂದಾಗಿ ನಿಮ್ಮ ತುಟಿಗಳಿಗೆ ನೀವು ಬೇಕಾದ ಆಕಾರ ತಿದ್ದಿ ತೀಡಬಹುದು.
ಲಿಪ್​ ಸ್ಟಿಕ್​ ಗೆ ಸಂಬಂಧಿಸಿದ ಬೇಸಿಕ್​ ಹ್ಯಾಕ್ಸ್ : ಲಿಪ್​ ಸ್ಟಿಕ್​ ಎಂದಿಗೂ ಹಲ್ಲಿಗೆ ತಗುಲಬಾರದು. ಲಿಪ್​ ಸ್ಟಿಕ್​ ಹರಡಿಕೊಂಡಿದ್ದೇ ಆದರೆ, ಅದನ್ನು ಕನ್ಸೀರಲರ್​ ನಿಂದ ಮರೆ ಮಾಡಿ. ಲಿಪ್​ ಸ್ಟಿಕ್​ ಅತಿ ಡಾರ್ಕ್​ಆಯ್ತು ಎನಿಸಿದರೆ, ಕನ್ಸೀಲರ್​ ನಿಂದ ಅದರ ಶೇಡ್ ತಗ್ಗಿಸಬಹುದು. ತುಟಿಗಳನ್ನು ಹೆಚ್ಚು ಪಾಪ್​ ಅಪ್​ ಮಾಡಲು, ಲಿಪ್​ ಲೈನ್​ ಮೇಲೆ ಕನ್ಸೀಲರ್​ ಅಪ್ಲೈ ಮಾಡಿ. ಲಿಪ್​ ಸ್ಟಿಕ್​ ಶೇಡ್ ನಂಥ ಯಾವುದೇ ಐ ಶ್ಯಾಡೋ ಮುರಿದಿದ್ದರೆ, ಅದನ್ನು ಟಿಂಟ್​ ಜೊತೆ ಬೆರೆಸಿ, ಲಿಪ್​ ಸ್ಟಿಕ್​ ತರಹವೇ ಬಳಸಿಕೊಳ್ಳಿ.
ಎಂಥ ಸ್ಕಿನ್​ ಟೋನ್​ ಗೆ ಯಾವ ಬಗೆಯ ಲಿಪ್​ ಸ್ಟಿಕ್​ : ಸ್ಕಿನ್​ ಟೋನ್​ ಅನುಸರಿಸಿ ಸದಾ ಲಿಪ್​ ಸ್ಟಿಕ್​ ನ ಬಣ್ಣ ಆರಿಸಬೇಕು. ಬಹಳಷ್ಟು ಹೆಂಗಸರಿಗೆ ತಮ್ಮ ಸ್ಕಿನ್​ ಟೋನಿಗೆ ತಾವು ಬಳಸುತ್ತಿರುವ ಲಿಪ್​ ಸ್ಟಿಕ್​ ಸರಿಹೊಂದುತ್ತದೆಯೇ ಇಲ್ಲವೇ ಎಂಬುದೇ ತಿಳಿದಿರುವುದಿಲ್ಲ. ಮಾಹಿತಿ ಇಲ್ಲದೆ ಹೀಗೆ ಮಾಡಿದರೆ, ಲುಕ್ಸ್ ಹಾಳಾಗುತ್ತದೆ. ಹೀಗಾಗಿ ಅದನ್ನು ಸರಿಯಾಗಿ ಹೀಗೆ ಆರಿಸಬೇಕು.
ಗೌರವರ್ಣದವರಿಗೆ ಸದಾ ಬ್ರೈಟ್​ ಶೇಡ್ಸ್ ಲಿಪ್​ ಸ್ಟಿಕ್​ ಹೊಂದುತ್ತದೆ. ಲೈಟ್​ ಪಿಂಕ್​, ನ್ಯೂಡ್​ ಪಿಂಕ್​, ರೆಡ್​ ಇತ್ಯಾದಿ. ಸ್ಕಿನ್ ಟೋನ್​ ಮೀಡಿಯಂ (ಗೋಧಿ ಬಣ್ಣ) ಆಗಿದ್ದರೆ, ಅಂಥವರು ಚೆರ್ರಿ, ಮೀಡಿಯಂ ಬ್ರೌನ್​, ಮೆರೂನ್​ ಬಣ್ಣ ಬಳಸಬಹುದು. ಇಂಥ ಶೇಡ್ಸ್ ಇವರಿಗೆ ಚೆನ್ನಾಗಿ ಒಪ್ಪುತ್ತದೆ, ಲುಕ್ಸ್ ಕಾಂಪ್ಲಿಮೆಂಟ್​ ಆಗುತ್ತದೆ. ಅಗತ್ಯವೆನಿಸಿದರೆ ನ್ಯೂಡ್​ ಶೇಡ್​ ಸಹ ಟ್ರೈ ಮಾಡಬಹುದು. ಸ್ಕಿನ್​ ಟೋನ್​ ಡಾರ್ಕ್​ ಆಗಿದ್ದರೆ, ಆಗ ಅಂಥವರು ಡಾರ್ಕ್​ ರೆಡ್​, ಡಾರ್ಕ್​ ಪಿಂಕ್​, ಡಾರ್ಕ್​ ಬ್ರೌನ್​ ಇತ್ಯಾದಿ ಡಾರ್ಕ್​ ಶೇಡ್ಸ್ ಬಳಸಿಕೊಳ್ಳಿ.
ಲಿಪ್​ ಸ್ಟಿಕ್​ ಕೊಳ್ಳುವಾಗ ವಹಿಸಬೇಕಾದ ಎಚ್ಚರಿಕೆಗಳು : ಎಲ್ಲಾ ಹೆಂಗಸರೂ ಈ ಕುರಿತಾದ ಎಚ್ಚರಿಕೆ ವಹಿಸುವುದು ಬಲು ಮುಖ್ಯ. ಅಗತ್ಯ ಮಾಹಿತಿ ಇಲ್ಲದೆ, ಅಗ್ಗದ ಆಸೆಗೆ ಬಿದ್ದು ಅಂಥವನ್ನು ಕೊಂಡರೆ ನಷ್ಟ ತಪ್ಪದು.
ಯಾವ ಬ್ರಾಂಡೇ ಇರಲಿ, ಆ ಲಿಪ್​ ಸ್ಟಿಕ್​ ಲಾಂಗ್​ ಲಾಸ್ಟಿಂಗ್​ ಬರುತ್ತೆ ತಾನೇ ಎಂದು ವಿಚಾರಿಸಿ. ಲಿಪ್​ ಸ್ಟಿಕ್​ ಕಲರ್​ ನ್ನು ನಿಮ್ಮ ಸ್ಕಿನ್​ ಟೋನಿಗೆ ತಕ್ಕಂತೆಯೇ ಆರಿಸಿ. ನಿಮ್ಮದು (ಆಯ್ಲಿ, ಡ್ರೈ, ನಾರ್ಮಲ್) ಎಂಥ ಚರ್ಮ ಎಂದು ಗನಿಸಿಕೊಂಡೇ ಲಿಪ್​ ಸ್ಟಿಕ್ ಆರಿಸಬೇಕು.
ನಿಮ್ಮ ತುಟಿ ಡ್ರೈ ಆಗಿದ್ದರೆ ಕ್ರೀಂ ಲಿಪ್​ ಸ್ಟಿಕ್​ ಕೊಳ್ಳಿರಿ. ತುಟಿ ಆಯ್ಲಿ ಆಗಿದ್ದರೆ ಮ್ಯಾಟ್​ ಲಿಪ್​ ಸ್ಟಿಕ್​ ಕೊಳ್ಳಿರಿ. ನಾರ್ಮಲ್ ತುಟಿಗಳಿಗೆ ಯಾವುದಾದರೂ ಆದೀತು.
ನೀವು ಡೀಪ್​ಶೇಡ್​ ಲಿಪ್​ ಸ್ಟಿಕ್​ ಕೊಂಡರೆ, ಇದರಿಂದ ನಿಮ್ಮ ತುಟಿ ಸಣ್ಣದಾಗಿ ಕಾಣಿಸುತ್ತವೆ. ಡಾರ್ಕ್​ ಶೇಪ್​ ಬಳಸಿದರೆ, ಇದರಿಂದ ತುಟಿ ದೊಡ್ಡದಾಗಿ ಕಾಣಿಸುತ್ತದೆ. ಒಮ್ಮೆ ಅಗತ್ಯ ಟ್ರೈ ಮಾಡಿ, ನಂತರ ಅದನ್ನು ಖರೀದಿಸಿ.
ಎಂಥ ಲಿಪ್​ ಸ್ಟಿಕ್​ ಖರೀದಿಸಬೇಕು? : ಬಹಳಷ್ಟು ಹೆಂಗಸರಿಗೆ ಗೊತ್ತಿರುವುದು ಒಂದೇ, ತಮ್ಮ ಬಜೆಟ್​ ಗೆ ತಕ್ಕಂತೆ ಅಗ್ಗದ ಲಿಪ್ ಸ್ಟಿಕ್​ ಖರೀದಿಸಬೇಕು ಎಂಬುದು. ಹಾಗೆಯೇ ಸದಾ ದುಬಾರಿ, ಬ್ರಾಂಡೆಡ್​ ಮಾತ್ರ ಕೊಳ್ಳಬೇಕು ಎನ್ನುವವರಿಗೂ ಕೊರತೆ ಇಲ್ಲ. ಹೀಗೆ ನೋಡಿದರೆ ಲಿಪ್​ ಸ್ಟಿಕ್​ ಯಾ ಬಗೆಯದೇ ಇರಲಿ, ಅದನ್ನು ಸೂಕ್ತವಾಗಿ ಬಳಸುವ ಟೆಕ್ನಿಕ್​ ವಿಧಾನ ಗೊತ್ತಿರಬೇಕು. ದುಬಾರಿ ಲಿಪ್​ ಸ್ಟಿಕ್​ ಎಂದರೆ ಭಾರದಲ್ಲಿ ಬ್ರಾಂಡ್​ ಟಾಮ್ ಫ್ಲೇವರ್ಡ್​, ಮ್ಯಾಕ್​, ಬಾಬಿ ಬ್ರೌನ್​, ಫ್ಯಾಂಟಿ ಬ್ಯೂಟಿ, ಹುಡಾ ಬ್ಯೂಟಿ, ಕೇಟ್​ ಲೆನ್​ ಡೀ, ಗುಚೀ, ಶಿಲ್ಯಾಂಟ್​ ಟಿಲ್ ​ಬರೀ, ಪ್ಯಾಟ್​ ಮ್ಯಾಕ್​ ಗ್ರಾಥ್​, ಡೈರ್​, ನತಾಶಾ ಮೂಕ್​.... ಇತ್ಯಾದಿ. ಇದರ ಗುಣಮಟ್ಟ ಉತ್ಕೃಷ್ಟವಾಗಿದ್ದು ಬೆಲೆ 2-3 ಸಾವಿರದಿಂದ ಶುರುವಾಗಿ 8-10 ಸಾವಿರದವರೆಗೂ ಇದೆ. ಕೆಲವಂತೂ ಪಾಕೆಟ್​ ಫ್ರೆಂಡ್ಲಿ ಬ್ರಾಂಡ್ಸ್ ಆಗಿದ್ದು, 1-2 ಸಾವಿರಗಳಲ್ಲಿ ಲಭ್ಯ ಹಾಗೂ ಮಹಿಳೆಯರ ಮಧ್ಯೆ ಅಷ್ಟೇ ಜನಪ್ರಿಯತೆ ಗಳಿಸಿವೆ! ಲೋರಿಯಲ್, ಮೆಬೆಲಿನ್​, ಫೀಸಸ್ ಕೆನಡಾ, ಲ್ಯಾಕ್ಮೆ, ಶುಗರ್​ ಕಾಸ್ಮಿಟಿಕ್​, ಇನ್​ ಸೈನಟ್​, ಪ್ಲಮ್, ಎಲಿ18 ಇತ್ಯಾದಿ. 
- ಜಿ. ಪಂಕಜಾ  
ಭಾರತೀಯ ಜನಪ್ರಿಯ ಲಿಪ್​ ಸ್ಟಿಕ್ಸ್
ಲ್ಯಾಕ್ಮೆ ಎನ್​ ರಿಚ್​ ಮ್ಯಾಟ್​ ಲಿಪ್​ ಸ್ಟಿಕ್​
ಮೆಬೆಲಿನ್​ ನ್ಯೂಯಾರ್ಕ್​ ಲಿಪ್​ ಗ್ರೇಡೇಶನ್​
ಕಲರ್​ ಬಾರ್​ ವೆಲ್ವೆಟ್​ ಮ್ಯಾಟ್​
ಲೋರಿಯಲ್ ಪ್ಯಾರಿಸ್​ ಕಲರ್​ ರಿಚ್​ ಮಾಯಿಸ್ಟ್ ಮ್ಯಾಟ್​ ಲಿಪ್​ ಸ್ಟಿಕ್​
ಮೆಬೆಲಿನ್​ ನ್ಯೂಯಾರ್ಕ್​ ಕಲರ್​ ಸೆನ್ಸೇಶನ್​ ಲೋಡೆಡ್​ ಬೋಲ್ಡ್ ಲಿಪ್​ ಸ್ಟಿಕ್​
ಶುಗರ್​ ಕಾಸ್ಮೆಟಿಕ್ಸ್ ನಥಿಂಗ್​ ಎಲ್ಸ್ ಮ್ಯಾಟರ್​ ಲಾಂಗ್​ ವೇರ್​ ಲಿಪ್​ ಸ್ಟಿಕ್​
ಎಲೀ18 ಕಲರ್​ ಪಾಪ್ಸ್ ಸಿಲ್ಕ್ ಲಿಪ್​ ಸ್ಟಿಕ್​